Държавен вестник, бр. 33, 2014 г., стр. 151

БРОЙ  33	
Д Ъ Р Ж А В Е Н  В Е С Т Н И К 	
СТР.  151  
.4 Бъдещото лице от командния състав 
трябва винаги да знае двете конкретни лица, 
които непосредствено отговарят за управле-
нието на програмата за подготовка на борда 
на кораба. Първото от тях е квалифицирано 
лице от командния състав на кораба, нари-
чано лице от командния състав на кораба, 
отговорно за подготовката, което по поръ-
чение на капитана трябва да организира и 
ръководи програмата за подготовка по време 
на всеки рейс. Второто лице трябва да бъде 
назначено от компанията, наричано лице от 
командния състав на компанията, отговорно 
за подготовката, което носи обща отговорност 
за програмата за подготовка и за координа-
цията с учебните заведения.
.5 Компанията трябва да осигури устано-
вяване на съответните периоди за изпълне-
ние на програмата за подготовка на борда в 
нормалните експлоатационни възможности 
на кораба.
Роли и отговорности
5. В следващия раздел накратко са изло-
жени ролите и отговорностите на лицата, 
участващи в организацията и провеждането 
на подготовка на борда на кораба:
.1 Лицето от командния състав на компа-
нията, на което е възложена организацията 
на подготовката, отговаря за:
.1.1 общото ръководство на програмата за 
подготовка,
.1.2 наблюдение напредъка на подготовката 
на бъдещото лице от командния състав, и
.1.3 издаване на необходимите препоръки и 
осигуряване на необходимите условия всички 
свързани с програмата за подготовка на лица 
да изпълняват своите функции.
.2 Лицето от командния състав на кораба, 
на което е възложена организацията на под-
готовката, отговаря:
.2.1 за изпълнението на програмата за 
практическа подготовка на море,
.2.2 за осигуряване, като ръководител, на 
надлежното водене на дневника за практиче-
ската подготовка и изпълнението на всички 
други изисквания, и
.2.3 максимално пълно да се използва 
времето за подготовка и придобиване на 
опит на борда на кораб на бъдещото лице от 
командния състав, доколкото практически 
това е възможно. Времето за подготовка да 
съответства на целите на програмата за под-
готовка, прогреса на подготовката и експло-
атационните възможности на кораба.
.3 Капитанът носи отговорност за:
.3.1 осигуряване на връзката между лицето 
от командния състав на кораба и намиращо-
то се на брега лице от командния състав на 
компанията, отговорни за подготовката,
.3.2 изпълнение ролята на приемника 
на лицето от командния състав на кораба, 
отговорно за подготовката, ако се сменя по 
време на рейса, и
.3.3 осигуряване на условия всички заин-
тересовани лица да изпълняват ефективно 
програмата за подготовка на кораба.
.4 Бъдещото лице от командния състав 
носи отговорност за:
.4.1 старателно изпълнение на установената 
програма за подготовка,
.4.2 максимално използване на налични-
те възможности в работно и извънработно 
време, и
.4.3 постоянно водене на записите в дневни-
ка за практическата подготовка и на достъпа 
за проверки в него по всяко време.
Въведение
6. В началото на програмата и в началото 
на всеки рейс на друг кораб бъдещите лица 
от командния състав трябва да получат пълна 
информация и ръководни указания какво се 
очаква от тях и как ще бъде организирана 
подготовката им. Въведението дава възмож-
ност на бъдещите лица от командния състав 
да се запознаят с важните аспекти на задачите, 
които ще изпълняват, като се обръща особено 
внимание на техниката на безопасността и 
защитата на морската среда.
Програма за подготовка на борда на кораб
7. Дневникът за практическата подготовка 
трябва да съдържа и значителен брой задачи 
по обучение или задължения, които трябва 
да се изпълняват, като част от одобрената 
програма за подготовка на борда на кораб. 
Такива задачи и отговорности трябва да об-
хващат най-малко следните области:
.1 системи за управление на кормилото;
.2 обща морска практика;
.3 завързване, заставане на котва и прис-
танищни операции;
.4 спасителни и противопожарни средства;
.5 системи и обзавеждане;
.6 работа с товара;
.7 работа на мостика и носене на вахта, и
.8 запознаване с машинно отделение.
8. Изключително важно е бъдещото лице 
от командния състав да получи възможност 
за придобиване на достатъчен опит за носене 
на ходова навигационна вахта под наблюдение, 
особено на последния етап на програмата за 
подготовка на борда на кораб.
9. Записите за изпълнение от бъдещите 
лица от командния състав на всяка от зада-
чите и задълженията, изброени в дневника за 
практическата подготовка, трябва да се водят 
от квалифицирано лице от командния състав, 
докато, по негово мнение, бъдещото лице от 
командния състав достигне удовлетворителни 
норми на професионални умения. Важно е да 
се разбере, че на бъдещото лице от командния 
състав може да се наложи да демонстрира 
своите способности в няколко случая, преди 
квалифицираното лице от командния състав 
да се убеди, че удовлетворителните норми са 
достигнати.